cyanic-selkie/wikianc huggingface dataset:
Պարող փերիներ
«Պարող փերիներ» (Älvalek), շվեդ նկարիչ Ավգուստ Մալմստրյոմի (1829-1901) կտավը՝ ստեղծված 1866 թվականին։ Նկարում պատկերված են լուսնի լույսով ողողված ջրի մակերեսին պարող փերիներ ։
Նկարագրություն
Սկանդինավյաններն օգտագործել են λvkors (էլֆ խաչ), որը փորագրված է շենքերի կամ այլ առարկաների վրա, պաշտպանելու իրենց և ընտանի անասուններին չար էլֆերից ։
Ավգուստ Մալմստրյոմի «Պարող փերիներ» կտավը ճանաչված աշխատանք է իր հայրենիքում։ Շվեդիայի գեղարվեստի թագավորական ակադեմիայի պրոֆեսոր Մալմստրյոմը շվեդ այն արվեստագետներից էր, ով ձգտում էր ստեղծել շվեդական արվեստ։ Նա օգտագործում էր ինչպես սկանդինավյան դիցաբանության թեմաներ, այնպես էլ ժողովրդական բանահյուսության, և նրա կտավներում հաճախ պատկերված էին փերիներ և բնության այլ էակներ ։
Ծանոթագրություններ
Կատեգորիա:1866 նկարներ
Անդրեյ Կուշակով
Անդրեյ Կուշակով (Андре́й Анато́льевич Кушако́в, ), ռուս դիվանագետ։
Կենսագրություն
1969 թվականի ավարտել է Օրյոլ քաղաքի № 27 միջնակարգ դպրոցը։ Հայրը եղել է Օրյոլի պետական մանկավարժական համալսարանի բանասիրության պրոֆեսոր, որը բազմիցս դասավանդել է Լեհաստանում և Հունգարիայում։ Մայրը եղել է դպրոցի ուսուցիչ։
1974 թվականին Անդրեյ Կուշակովն ավարտել է Մոսկվայի միջազգային հարաբերությունների պետական ինստիտուտը։ 1974 թվականին սկսել է զբաղվել դիվանագիտական գործունեությամբ։ Տիրապետել է յորուբա և անգլերեն լեզուներին։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Սուպրուն (Սալսկի շրջան)
Սուպրուն (Супрун), ավան Ռուսաստանի Ռոստովի մարզի Սալսկի շրջանում։ Մտնում է Յուլովսկի գյուղական համայնքի կազմի մեջ։
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի ավաններ
Վենդռա (Էստոնիայի շրջան)
Բնակչություն
2012 թվականի տվյալներով շրջանում բնակվում էին 2883 մարդ։ Բնակչության խտությունը շրջանում կազմում էր 6,29 մարդ/կմ²։
Արտաքին հղումներ
Կատեգորիա:Էստոնիայի շրջաններ
Մասուր (անձնանուն)
Մասուր, հայկական արական և իգական անձնանուն։ Առաջացել է հայերեն ժողովրդական մասուր (վարդի) բառից։ Գործածվել է 15-16-րդ դարերում ։
Շևչենկո (ավան, Նեմիրովի շրջան)
Շևչենկո (Шевченка), ավան Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Շևչենկո ավանում բնակվում էր 39 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 216,67 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Նեմիրովի շրջանի բնակավայրեր Կատեգորիա:Ուկրաինայի ավաններ
(2290) Հելֆրիչ
(2290) Հելֆրիչ (Helffrich), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 14-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,592654 ա. մ., առավելագույնը մոտենում է 1,9886 ա. մ. հեռավորության վրա և հեռանում 3,1967 ա. մ. ։ Արեգակի շուրջ մեկ ամբողջական պտույտ է կատարում 1524,81 երկրային օրվա ընթացքում, իր ուղեծրով շարժվելով միջինում 0,236095 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,55° անկյուն։
Արտաքին հղումներ
Կատեգորիա:1932 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հղիության բարդություններ
Հղիության բարդություններ, առողջական խնդիրներ են, որոնք կապված են հղիության հետ։ Այն բարդությունները, որոնք հիմնականում առաջանում են ծննդաբերության ընթացքում, կոչվում են մանկաբարձական կամ ներծննդյան բարդություններ, իսկ այն խնդիրները, որոնք հիմնականում առաջանում են ծննդաբերությունից հետո, կոչվում են հետծննդյան բարդություններ։ Հղիության, ծննդաբերության և հետծննդյան շրջանի ծանր բարդություններ հանդիպում են ԱՄՆ-ի մայրերի 1,6%-ի մոտ, իսկ Կանադայի մայրերի 1,5%-ի մոտ ։ Վաղ հետծննդյան շրջանում կանանց մոտավորապես 87-94%-ը գանգատվում են առնվազն մեկ առողջական խնդրից ։ Երկարաժամկետ առողջական խնդիրները (որոնք չեն վերանում ծննդաբերությունից 6 ամիս անց) հանդիպում են ծննդաբերած կանանց 31%-ի մոտ ։
2016 թվականին հղիության, ծննդաբերության և հետծննդյան շրջանի բարդությունները ամբողջ աշխարհում 230 600 մահվան պատճառ են հանդիսացել, ինչը ավելի քիչ է քան 1990 թվականի ցուցանիշը՝ 377 000 մահ։ Մայրական մահացության ամենահաճախ հանդիպող պատճառներն են հանդիսանում հետծննդաբերական արյունահոսությունը, հետծննդաբերական վարակը (ներառյալ սեպսիսը), հղիության հիպերտենզիվ հիվանդությունները, ծննդաբերության դիստոցիան և հղիության կրելախախտերը, որոնց մեջ մտնում են վիժումը, արտարգանդային հղիությունը և ընտրողական աբորտը (հղիության արհեստական ընդհատում) ։
Գեստացիոն դիաբետը հղիության բարդություններից մեկն է, և կանանց մոտ ճարպակալման հանդիպման հաճախականության գնալով բարձրացումը նաև բարձրացնում է այս բարդության զարգացման ռիսկը ։ Ճարպակալումը նաև պրեէկլամպսիայի ռիսկի գործոն է ։ Գոյություն չունեն հստակ տարբերություններ հղիության բարդությունների և հղիության նշանների ու ախտանիշների միջև, սակայն, վերջինս էականորեն չի ազդում հղիի առօրյա կյանքի վրա և լուրջ վտանգ չի հանդիսանում մոր կամ պտղի առողջության համար։ Այնուամենայնիվ, որոշ դեպքերում, նույն ախտանիշը կարող է դրսևորվել կամ պարզապես որպես դիսկոմֆորտ, կամ բարդություն՝ կախված ծանրության աստիճանից։ Որպես օրինակ՝ թեթև սրտխառնոցը հիմնականում առաջացնում է միայն դիսկոմֆորտ, սակայն, ծանր դեպքերում, հատկապես երբ փսխումը բերում է ջրա-էլեկտրոլիտային հավասարակշռության խախտման, այն կարող է դասակարգվել որպես հղիության բարդություն (հղիության հիպերէմեզիս)։
Մոր հետ կապված խնդիրներ
Հաջորդիվ ներկայացված խնդիրները ծագում են մոր մոտ, սակայն, նրանք կարող են լուրջ հետևանքներ ունենալ նաև պտղի առողջության վրա։
Գեստացիոն դիաբետ
Գեստացիոն դիաբետի մասին խոսում ենք այն դեպքում, երբ կնոջ մոտ, որը նախկինում չուներ շաքարային դիաբետ, հղիության ընթացքում առաջանում է արյան մեջ շաքարի բարձր մակարդակ ։ Գոյություն ունեն բազմաթիվ փոփոխական և անփոփոխ ռիսկի գործոններ, որոնք կարող են բերել այս բարդության զարգացման։ Անփոփոխ ռիսկի գործոններից են դիաբետի ընտանեկան պատմությունը, հղիի մեծ տարիքը և որոշակի ռասայական պատկանելիությունը։ Փոփոխական ռիսկի գործոններից է ճարպակալումը ։ Հղիության ընթացքում օրգանիզմի պահանջը ինսուլինի նկատմամբ մեծանում է, ինչը բերում է ենթաստամոքսային գեղձի բետա բջիջների կողմից ինսուլինի արտադրության ավելացման։ Ինսուլինի նկատմամբ այսպիսի մեծ պահանջարկը կապված է հղիի կողմից ավելի շատ կալորիաների օգտագործման և քաշի ավելացման, ինչպես նաև պրոլակտինի և աճի հորմոնի բարձր մակարդակի հետ։ Գեստացիոն դիաբետը մեծացնում է մոր և պտղի կողմից հետագա բարդությունների զարգացման ռիսկը, ինչպիսին են պրեէկլամպսիան, կեսարյան հատումը, վաղաժամ ծննդաբերությունը, գերջրությունը, խոշոր պտուղը, ուսերի դիստոցիան, պտղի հիպոգլիկեմիան, հիպերբիլիռուբինեմիան և նեոնատալ ինտենսիվ խնամքի բաժանմունքում հայտնվելը։ Այս բարդությունների առաջացման ռիսկը խիստ կապված է նրա հետ, թե ինչպես է վերահսվում գեստացիոն դիաբետը հղիության ընթացքում՝ արյան մեջ գլյուկոզի մակարդակի վատ վերահսկումը կապված է վատ ելքերի հետ։ Գեստացիոն դիաբետի բուժման համար օգտագործվում է մուլտիդիսցիպլինար մոտեցում, որը ներառում է արյան մեջ գլյուկոզի մակարդակի պարբերաբար չափում և վերահսկում, սննդակարգի փոփոխություն, առօրյայի փոփոխություն՝ ֆիզիկական ակտիվություն ավելացում, հղիի քաշի վերահսկում և դեղորայքային բուժում, օրինակ՝ ինսուլին ։
Հղիության հիպերէմեզիս
Հղիության հիպերէմեզիսը հղիության ժամանակ առաջացող ծանր և համառ փսխումն է, որը բերում է ջրազրկման և քաշի կորստի։ Այն նման է հաճախ հանդիպող հղիության սրտխառնոցին և փսխմանը, սակայն հանդիսանում է վերջինիս ավելի ծանր տարբերակը ։ Այն ախտահարում է հղի կանանց մոտ 0,3-3,6%-ին և հանդիսանում է մինչև 20 շաբաթական հղիների հոսպիտալացման ամենահաճախ հանդիպող պատճառը։ Հիմնականում հղիության ընթացքում առաջացած սրտխառնոցի և փսխման ախտանիշները անցնում են առաջին եռամսյակում, սակայն, որոշ դեպքերում ախտանիշները պահպանվում են։ Հղիության հիպերէմեզիսը ախտորոշվում է հետևյալ չափանիշներով՝ օրեկան փսխման ավելի քան 3 դրվագներ, կետոնուրիա և հղիի քաշի նվազում ավելի քան 3 կգ-ով, կամ մինչև հղիությունը հղիի ունեցած քաշի 5%-ով։ Կան մի քանի անփոփոխ և փոփոխական ռիսկի գործոններ, որոնց դեպքում կանանց մոտ մեծանում է այս բարդության զարգացման հավանականությունը, դրանցից են՝ իգական սեռի պտուղը, հոգեկան հիվանդությունների պատմությունը, մինչև հղիությունը բարձր կամ ցածր ՄԶԻ-ն, երիտասարդ տարիքը, աֆրոամերիկական կամ ասիական ռասայական պատկանելիությունը, տիպ 1 շաքարային դիաբետը, բազմաթիվ հղիությունները և նախորդ հղիությունների ընթացքում հիպերէմեզիսը։ Ներկայումս դեռ չկա այս բարդության առաջացման հստակ պարզաբանված մեխանիզմ։ Այս բարդությունը կարող է բերել սննդային անբավարարության, հղիության ընթացքում քաշի քիչ ավելացման, ջրազրկման, ինչպես նաև մոր մոտ վիտամինային, էլեկտրոլիտային և թթու-հիմնային հավասարակշռության խանգարումների։ Հիպերէմեզիսը կարող է բերել պտղի ցածր քաշի, փոքր գեստացիոն տարիքի, վաղաժամ ծննդաբերության և ծնվելիս ըստ ԱՊԳԱՐ-ի սանդղակի ցածր գնահատականի։ Այս բարդության բուժումը միտված է պտղի վրա վնասը նվազեցնելուն և միևնույն ժամանակ ախտանիշները մեղմացնելուն, և հիմնականում ներառում է հեղուկ փոխարինող բուժում և փոքր չափաբաժիններով, հաճախակի, թեթև սնունդի ընդունում։ Առաջին գծի բուժումներից են նաև կոճապղպեղը և ասեղնաբուժությունը։ Երկրորդ գծի դեղամիջոցներից են՝ վիտամին B6 +/- դօքսիլամին, հակահիստամինային դեղամիջոցներ, դոպամինի անտագոնիստներ և սերոտոնինի անտագոնիստներ։ Երրորդ գծի միջոցներից են կորտիկոստերոիդները, ներմաշկային կլոնիդինը և գաբապենտինը։ Բուժման այս կամ այն մեթոդի ընտրությունը կախված է ախտանիշների ծանրությունից և բուժման նկատմամբ պատասխանից ։
Կոնքային գոտու ցավ
Կոնքային գոտու ցավային (ԿԳՑ) խանգարումը հետին զստային փշերի և հետույքային ծալքի միջև եղած հատվածի ցավն է, որն առաջանում է հղիության ընթացքում, կամ հետծննդյան շրջանում՝ անկայունության և շարժումների սահմանափակման հետևանքով։ Այն կապված է ցայլային համաճոնի ցավի հետ և երբեմն կարող է ճառագայթել դեպի կոնքի ստորին հատվածներ և ազդրեր։ Հղիների մեծ մասի մոտ ԿԳՑ-ն անցնում է ծննդաբերությունից հետո 3 ամսվա ընթացքում, բայց որոշ դեպքերում այն կարող է տևել տարիներ՝ բերելով ծանր քաշեր բարձրացնելու նկատմամբ նվազած տանելիության։ ԿԳՑ-ն ախտահարում է հղիների մոտ 45%-ին, որոնցից 25%-ը գանգատվում են խիստ արտահայտված ցավից, իսկ 8%-ը հաշմանդամ են ։ Այս բարդության զարգացման ռիսկի գործոններից են բազմաթիվ ծննդաբերությունները, բարձր ՄԶԻ-ն, ծանր ֆիզիկական աշխատանքը, ծխելը, դիսթրեսը, մեջքի և կոնքի վնասվածնքերի պատմությունը և նախկինում կոնքի և գոտկատեղի ստորին հատվածի ցավի առկայությունը։ Այս համախտանիշը առաջանում հղիության ընթացքում մեծացող արգանդի պատճառով, որը մեծ ճնշում է գործադրում հղիի գոտկային և կոնքային շրջանների վրա՝ բերելով կեցվածքի փոփոխության և գոտկա-կոնքային մկանախմբերի թուլության, ինչն էլ բերում է կոնքի անկայունության և ցավի առաջացման։ Ներկայումս պարզ չէ, թե արդյոք հղիության ընթացքում ավելացող որոշ հորմոններ կապված են այս բարդության առաջացման հետ, թե ոչ։ ԿԳՑ-ն կարող է բերել կյանքի վատ որակի, քրոնիկ ցավային համախտանիշի նկատմամբ նախատրամադրվածության, աշխատանքից երկարատև բացակայության և հոգեցոցիալական դիսթրեսի։ Կախված ախտանիշների ծանրությունից՝ առկա են բուժման բազմաթիվ տարբերակներ։ Ոչ-ինվազիվ բուժման մեթոդներից են ակտիվության փոփոխությունը, կոնքին աջակցող գոտիները, ցավազրկումը՝ կարճատև անկողնային հանգստի հետ միասն, կամ առանց դրա և ֆիզիոթերապիան, որը միտված է հետույքային և առբերիչ մկանների ուժեղացմանը, ինչն էլ իր հերթին նվազեցնում է ողնաշարի գոտկային հատվածի վրա լարվածությունը։ Որպես վերջին հույսի բուժում, երբ բուժման մնացած մեթոդները ձախողել են և ախտանիշները շատ ծանր են, կարելի է դիտարկել ինվազիվ վիրահատական միջամտությունը ։
Արյան բարձր ճնշում
Հղիության ընթացքում կարող են առաջանալ հետևան ծանր հիպերտենզիվ խանգարումները՝
Երակային թրոմբոէմբոլիա
Խորանիստ երակների թրոմբոզը (ԽԵԹ), որը հանդիսանում է երակային թրոմբոէմբոլիայի տեսակ, հանդիպում է 1000 հղիություններից 0,5-7-ում, և համարվում է զարգացած երկրներում մայրական մահերի երկրորդ ամենահաճախակի պատճառը՝ արյունահոսությունից հետո ։
Սակավարունություն
Հղիության երրորդ եռամսյակում հեմոգլոբինի մակարդակը ամենացածրն է։ Ըստ Միավորված Ազգերի Կազմակերպության (ՄԱԿ) ամբողջ աշխարհում հղիների մոտ կեսի մոտ առաջանում է սակավարունություն։ Զարգացած երկրներում սակավարունություն առաջանում է հղիների մոտ 18%-ի, իսկ Հարավային Ասիայում մոտ 78%-ի մոտ ։
Բուժման մեթոդը կախված է սակավարունության ծանրության աստիճանից՝ կարելի է երկաթի մեծ պարունակությամբ սնունդ ընդունել, օգտագործել երկաթի բերանացի ընդունման հաբեր կամ երկաթի հարմարսոողական դեղամիջոցներ ։
Վարակ
Հղի կանայք ավելի զգայուն են որոշ վարակների (ինֆեկցիաների) նկատմամբ։ Հղիների մոտ վարակների բարձրացած ռիսկը կապված է ինչպես հղիության ընթացքում իմունային համակարգի անմիջական ընկճմամբ, որը պաշտպանում է պտղի նկատմամբ իմունային ռեակցիայի զարգացումից, այնպես էլ հղիության ընթացքում հղիի մոտ առաջացած ֆիզիոլագիական փոփոխությունների երկրորդային հետևանքների հետ, ինչպիսին են արգանդի մեծացման պատճառով շնչառական ծավալների նվազումը և մեզի կանգը ։ Հղիները ավելի ծանր են տանում, օրինակ, գրիպը, հեպատիտ E-ն, հերպեսը և մալարիան ։ Կոկցիդիոիդոմիկոզի, կարմրուկի, բնական ծաղկի և ջրծաղիկի վերաբերյալ տվյալները սակավ են ։ Մաստիտը՝ կրծքագեղձի բորբոքումը, առաջանում է կրծքով կերակրող կանանց 20%-ի մոտ ։ Որոշ վարակներ կարող են փոխանցվել ուղղահայաց տարբերակով, այսինքն՝ կարող են ախտահարել նաև պտղին։
Պերիպարտում կարդիոպմիոպաթիա
Պերիպարտում կարդիոմիոպաթիան սրտային անբավարարություն է, որը առաջանում է ձախ փորոքի արտամղման ֆրակցիայի <45% նվազման հետևանքով, և հանդիպում է հղիության վերջին շաբաթներում կամ հետծննդաբերական շրջանում։ Ախտանիշներից են տարբեր դիրքերում կամ ֆիզիկական աշխատանք կատարելիս դժվարաշնչությունը, հոգնածությունը, ստորին վերջույթների այտուցվածությունը և ցավը կրծքավանդակում։ Այս բարդության առաջացման ռիսկի գործոններից են հղիի 30 տարեկանից մեծ լինելը, բազմապտուղ հղիությունը, կարդիոմիոպաթիայի ընտանեկան պատմությունը, նախկինում ախտորոշված կարդիոմիոպաթիան, պրեէկլամպսիան, զարկերակայի գերճնշումը և աֆրիկական ռասայական պատկանելիությունը։ Պերիպարտում կարդիոմիոպաթիայի ախտածագումը դեռևս հայտնի չէ, սակայն կան վարկածներ, որ դրա զարգացման հիմքում կարող են ընդգրկված լինել աուտոիմուն գործընթացները, վիրուսային միոկարդիտը, սննդային անբավարարությունը և հղիության ընթացքում տեղի ունեցող սիրտանոթային փոփոխությունները, որոնց արդյունքում մեծանում է սրտի նախաբեռնվածությունը։ Պերիպարտում կարդիոմիոպաթիան կարող է բերել բազմաթիվ բարդությունների զարգացման, ինչպիսին են՝ սրտի կանգ, թոքերի այտուց, թրոմբոէմբոլիա, ուղեղի վնասվածք և մահ։ Այս կարդիոմիոպաթիայի բուժումը շատ նման է սրտային անբավարարությամբ ոչ հղի պացիենտների բուժմանը, սակայն, պտղի անվտանգությունը պետք է լինի առաջնահերթություն։ Օրինակ՝ որպես հակակոագուլացիոն թերապիա օգտագործվում է ցածր մոլեկուլային քաշ ունեցող հեպարին, որը անվնաս է պտղի համար, ի տարբերություն վարֆարինի, որը անցնում է պլացենտայի միջով պտղին ։
Պտղի և ընկերքի հետ կապված խնդիրներ
Հաջորդիվ ներկայացված խնդիրները ծագում են պտղի մոտ կամ ընկերքում, սակայն կարող են ծանր հետևանքներ ունենալ նաև մոր առողջության վրա։
Արտարգանդային հղիություն
Արտարգանդային հղիությունը սաղմի իմպլանտացիան է արգանդից դուրս։
Կրելախախտ
Հղիության կրելախախտերի մոտ 80%-ը առաջանում են առաջին եռամսյակում, ռիսկը նվազում է 12 շաբաթական ժամկետը լրանալուց հետո։ Ինքնաբեր վիժումը կարելի է դասակարգել մի քանի խմբերի՝ լրիվ, սկսվող, թերի և սպառնացող վիժումներ։
Մեռելածնություն
Մեռալածնությունը պտղի կորուստը կամ մահն է մինչև 20 շաբաթական ժամկետը։ Վաղ մեռելածնություն է համարվում պտղի մահը հղիության 20-րդ շաբաթից մինչև 27-րդ շաբաթը, իսկ ուշ մեռելածնություն՝ 28-36 շաբաթը։ Բուն մեռելածնություն տերմինը օգտագործվում է, երբ պտուղը մահանում է սկսած հղիության 37-րդ շաբաթից ։
Պլացենտայի շերտազատում
Պլացենտայի շերտազատումը պլացենտային անջատումն է արգանդի պատից մինչև ծննդաբերությունը, որը հանդիսանում է երրորդ եռամսյակում հեշտոցային արյունահոսությունների գլխավոր պատճառներից մեկը։ Այն հանդիպում է հղիությունների մոտ 1%-ում ։
Առաջադրի պլացենտա
Առաջադիր պլացենտա է կոչվում այն վիճակը, երբ պլացենտան ամբողջությամբ կամ մասնակիորեն ծածկում է արգանդի պարանոցի ներքին օղը ։ Կախված նրանից, թե որքանով է պլացենտան ծածկում արգանդի պարանոցի ներքին օղը, առաջադիր պլացենտան դասակարգվում է հետևյալ ենթատեսակների՝ լրիվ առաջադիր, մասնակի առաջադիր, եզրային առաջադրություն և ցածր տեղակայված պլացենտա։ Առաջադիր պլացենտան ախտորոշվում է գերձայնային հետազոտության միջոցով՝ կանանց կոնսուլտացիա հերթական այցի ժամանակ, կամ արտահերթ՝ անոմալ հեշտոցային արյունահոսության դրվագից հետո։ Առաջադիր պլացենտան հիմնականում ախտորոշվում է երկրորդ եռամսյակում։
Պլացենտայի սերտաճում
Պլացենտայի սերտաճումը պլացենտայի՝ նորմայից ավելի ամուր միացումն է արգանդի պատին ։ Ավելի կոնկրետ՝ պլացենտայի սերտաճումը տրոֆոբլաստի ամրացումն է արգանդի մկանային շերտին՝ միոմետրիումին ։
Պլացենտային սերտաճման ռիսկի գործոններն են առաջադիր պլացենտան, երկրորդ եռամսյակում ալֆա-ֆետոպրոտենի և բետա-մարդու խորիոնային գոնադոտրոպինի անոմալ բարձր մակարդակը և մոր մեծ տարիքը՝ հատկապես 35 տարեկանից մեծ լինելը ։ Ավելին, նախկինում տարած կեսարյան հատումը պլացենտայի սերտաճման ամենահաճախ հանդիպող ռիսկի գործոններից է, քանի որ արգանդի վրա առկա սպին բերում է պլացենտային ոչ նորմալ դեցիդուալիզացիայի ։
Պլացենտային սերտաճաման դեպքում շատ հաճախ ցուցված է լինում կեսարյան հատում, որը կարող է ավարտվել հիստերէկտոմիայով՝ արգանդի հեռացումով ։
Բազմապտուղ հղիություն
Բազմապտուղ հղիությունը կարող է լինել մոնոխորիոնալ, երբ պտուղները ունեն մեկ ընդհանուր խորիոն, որը կարող է բերել ֆետո-ֆետալ տրանսոֆուզիոն համախտանիշի առաջացման։ Մոնոխորիոնալ պտուղները կարող են նաև լինել մոնոամնիոտիկ, այսինքն կիսել մեկ ընդհանուր ամնիոտիկ պարկ, ինչը կարող է բերել պորտալարի անոթների սեղման կամ ոլորման։ Շատ հազվադեպ պտուղները կարող են միաձուլվել, ինչը բերում է նրանց ներքին օրգանների ֆունկցիաների խանգարման։
Մայրիկից դեպի պտուղ վարակի անցում
Քանի որ սաղմի կամ պտղի իմուն համակարգը շատ թույլ է, կամ ամբղջությամբ բացակայում է, նրանք անմիջականորեն կախված են մայրիկի իմուն համակարգից։ Որոշ ախտածիններ կարող են անցնել պլացենտայի միջով և առաջացնել պերինատալ վարակ։ Շատ հաճախ այն միկրոօրգանիզմները, որոնք մոր մոտ շատ թեթև են ընթանում, կարող են շատ վտանգավոր լինել զարգացող սաղմի կամ պտղի համար։ Սա կարող է բերել ինքնաբեր վիժման կամ զարգացման ծանր խանգարումների։ Շատ ինֆեկցիաների համար պտուղը զգայուն է հղիության կոնկրետ շրջաններում։ Պերինատալ ինֆեկցիայի հետևանքները ոչ միշտ են ակներև լինում։
Տրանսպլացենտար ճանապարհով փոխանցվող ամենահաճախ հանդիպող ինֆեկցիաները ներառված են TORCH համալիրի մեջ․
Ընդհանուր ռիսկի գործոններ
Հղիության բարդությունների (ինչպես միայն հղիի կամ պտղի/պտուղների, այնպես էլ երկուսի հետ կապված) համար պատասխանատու ռիսկի գործոնները կարող են առկա լինել կնոջ մոտ մինչև հղիանալը, կամ առաջանալ հղիության ընթացքում ։ Նախապես գոյություն ունեցող ռիսկի գործոնները կարող են կապված լինել տվյալ անհատի գենետիկայի, ֆիզիկական կամ հոգեկան առողջության, միջավայրային կամ սոցիալական խնդիրների, կամ վերջիններիս համակցումների հետ ։
Կենսաբանական
Ամենից հաճախ հանդիպող կենսաբանական գործոններն են՝
Շրջակա միջավայր
Ամենից հաճախ հանդիպող միջավայրային գործոններն են՝
Արտաքին հղումներ
Կատեգորիա:Կանանց առողջություն Կատեգորիա:Մանկաբարձություն Կատեգորիա:Հղիություն
Հաղթանակ (նկար)
«Հաղթանակ» («Победа»), խորհրդային նկարիչ Եվսեյ Մոիսեենկոյի նկարը։
Ցուցադրում և պարգևներ
«Հաղթանակ» նկարի ստեղծմանը հեղինակը նվիրել է երկու տարի (1970-1972) ։ Արվեստաբան Միխայիլ Գերմանն այդ ստեղծագործությունը համարել է Մոիսեենկոյի՝ 1945 թվականին նվիրված ամենախոր ստեղծագործություններից մեկը, որը հանդիսատեսին ստիպում է սրտով զգալ հաղթանակի գինը ։ Պետերբուրգյան գեղարվեստական քննադատ Անատոլի Դմիտրենկոն նկարն անվանել է գեղեցիկ հուշարձան, որը մարմնավորում է սխրանքի անմահությունն ու նվաճվածի մարդկային բարձր արժեքի գաղափարը ։
Նկարն առաջին անգամ ցուցադրվել է 1972 թվականին նախ Լենինգրադի «Հայրենի երկրում» («По родной стране») տարածաշրջանային ցուցահանդեսում, ապա Մոսկվայի հանրապետական գեղարվեստական ցուցահանդեսում ։ 1974 թվականի ապրիլի 23-ին ԽՄԿԿ Կենտկոմի և ԽՍՀՄ Նախարարների խորհրդի «1974 թվականի գրականության, արվեստի և ճարտարապետության բնագավառում Լենինյան մրցանակների շնորհման մասին» որոշմամբ նկարչին շնորհվել է Լենինյան մրցանակ՝ «Մարտական տարիներ» («Годы боевые») նկարների շարքի («Կարմիրները եկան» («Красные пришли», 1961), «Ընկերներ» (1964), «Կեռասենի» («Черешня»), «Հաղթանակ» (1972) համար  ։
ԽՍՀՄ կազմավորման 50-ամյակին նվիրված «Մեր ժամանակակիցը» («Наш современник») խորագրով մրցույթ-ստուգատեսում Մոիսեենկոն իր «Հաղթանակ» նկարի համար արժանացել է Կիրովի գործարանի 1-ին մրցանակին ։ Նկարն 1976 թվականին ՌՍՖՍՀ մշակույթի նախարարությունից փոխանցվել է Ռուսական պետական թանգարանի հավաքածուին ։
Սյուժե
Նկարում պատկերված են պատերազմի վերջին ժամերը Ռեյխստագի շենքում ։ Կոմպոզիցիայում ներկա են երկու զինվոր, որոնցից մեկը զոհվել է, իսկ մյուսը պատկերված է ընկերոջ կորստի անդառնալիությունը գիտակցող հուսահատությամբ։ Արվեստաբան Ե. Լիտովչենկոյի բնորոշմամբ՝ կտավը նկարվել է ոգեշնչված և «անգթությամբ» ։ Ըստ Վլադիմիր Լենյաշինի ՝ ընկերոջ մարմինը պահող զինվորի դեմքը նկարվել է հսկայական խոստովանական ուժով։ Անատոլի Դմիտրենկոն նույնպես նշել է կտավի հզոր պլաստիկան, նրա ողբերգական ռիթմերի արտահայտությունը, բևեռային զգացմունքների արտահայտվածության հակադրությունը՝ նպատակին հասնելու ուրախությունը և կորստի ցավը։ Պրոֆեսորը նշել է, որ կերպարների ձևի կատարելությունն ու խորը հոգեբանությունը հաստատում են նկարի բարոյական բարձր նշանակությունը ։
Միխայիլ Գերմանը նկարում տեսել է սառը լույսի և խուլ ստվերների կտրուկ հակադրություն, ինչպես նաև պատերազմի մասին ողբերգական պատկերացումների բարդ ասոցիատիվ կերպարի բաղկացուցիչ մասեր ։
Գրականություն
Կատեգորիա:1972 նկարներ Կատեգորիա:Ռուսական պետական թանգարանի նկարներ Կատեգորիա:Հայրենական մեծ պատերազմին նվիրված նկարներ Կատեգորիա:Եվսեյ Մոիսեենկոյի նկարներ
Աղվերան (Երզնկայի գավառ, Երզնկայից հարավ-արևելք)
Աղվերան, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 60 կմ հարավ-արևելք, Եփրատ գետի աջ ափին։
Տարածքը հարթավայրային էր ։
Տես նաև
Կատեգորիա:Արևմտյան Հայաստանի գյուղեր
Դենի Ուորդ
Դենի Ուորդ կամ Դենիել Ուորդ (Danny Ward; 1993, հունիսի 22, Ռեքսհեմ, Մեծ Բրիտանիա ), վելշացի ֆուտբոլիստ, ով հանդիսանում է Ուելսի ֆուտբոլի ազգային հավաքականի և Աբերդին ֆուտբոլային ակումբի դարպասապահը ։
Եվ հավաքականի կազմում, և ակումբում ֆուտբոլիստը հանդես է գալիս առաջին համարի ներքո ։
2012 թվականի հունվարի 30-ին Դենին պայմանագիր է ստորագրել անգլիական Լիվերպուլ ֆուտբոլային ակումբի հետ, սակայն պայմանագիրը չեղյալ է հայտարարվել ։
Արդյունքում Դենին ոչ մի խաղ չի անցկացրել Լիվերպուլի կազմում ։ Հասակը՝ 1.93 մետր։
Ծանոթագրություններ
Կատեգորիա:Ռեքսհեմ քաղաքում ծնվածներ Կատեգորիա:Անգլիացի ֆուտբոլիստներ Կատեգորիա:Ուելսի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի դարպասապահներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Հադերսֆիլդ Թաունի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Գվինեա
Գվինեա, պաշտոնապես՝ Գվինեայի Հանրապետություն (République de Guinée), երկիր Արևմտյան Աֆրիկայում։
Քաղաքական բաժանումներ
Գվինեան բաժանված է 7 մարզերի, 33 պրեֆեկտուրաների, մայրաքաղաք Կոնակրիան, նույնանուն մարզում է։
Արվեստ
Արվեստի բնորոշ նմուշներից և այլն քարե արձանիկները, փայտե և ոսկրե ծիսական դիմակները։ Տարածված են հարդե հյուսածոները (պայուսակներ, հովհարներ, խսիրներ), գործվածքների դաջումը կապույտ, նարնջագույն և կարմիր երկրաչափական նախշերով։ Պրոֆեսիոնալ արվեստը զարգացած չէ։ Գվինեայի Տյան յուրաքանչյուր ժողովուրդ ունի իր երգերը, պարերը, երաժշտական գործիքները։ Երգերի մեղեդիները հիմնականում դիատոնիկ են։ Գործիքներից են՝ տարբեր ձևերի ու չափերի թմբուկները, բալաֆոնը (քսիլոֆոնի տիպի նվագարան), կորան (բազմալար կսմիթային նվագարան), բոլյոնը (եռալար), կերոնան (իննալար կիթառ), երկայնական ֆլեյտան։ Գյուղերում հնուց տոնական պարերը հաճախ վերածվել են թատերական ներկայացումների (ներկված դեմքեր և մարմիններ, դիմակներ, և անպատրաստից երկխոսություններ, մնջախաղ)։ Պրոֆեսիոնալ կատարողները թափառել են գյուղերում և ներկայացրել կենցաղային տեսարաններ։ 1948 թվականին Փարիզում կազմակերպվել է «Աֆրիկյան բալետներ» անսամբլը, որի հիման վրա 1958 թվականին ստեղծվել է «Գվինեայի Տյան աֆրիկյան բալետներ» կոլեկտիվը։ Նրա խաղացանկը կազմված էր պարերից, մնջախաղերից, երաժշտադրամատիկական տեսարաններից։
Արտաքին հղումներ
Կատեգորիա:Գվինեա Կատեգորիա:ՄԱԿ-ի անդամ երկրներ Կատեգորիա:Աֆրիկյան միության անդամ երկրներ Կատեգորիա:Ֆրանսախոս երկրներ Կատեգորիա:1958 հիմնադրված պետություններ և տարածքներ Կատեգորիա:Ֆրանկոֆոնիայի միջազգային կազմակերպության անդամ երկրներ Կատեգորիա:Հանրապետություններ
Դմիտրի Կայումով
Դմիտրի Իգորևիչ Կայումով , ռուս ֆուտբոլիստ, «Ավանգարդ» ակումբի կիսապաշտպան։
Ակումբային
Մոսկվայի «Սպարտակի» ՕՌՄՊՄԴ-ի սան է, որտեղ սկսել է մարզվել 1998 թվականին ։ Նրա առաջին մարզիչը՝ Վիկտոր Պետրովիչ Կեչինով ։ 2009 թվականին կատարել է նորամուտը թիմի երկրորդ կազմում՝ երիտասարդական առաջնությունում։ Մարտի 20-ին Կրասնոդարի «Կուբան» ակումբի դեմ խաղի երկրորդ խաղակեսում հայտվել է խաղադաշտում՝ փոխարինելով Ալեքսանդր Զոտովին ։ Մայիսի 1-ին բացել է իր խփած գոլերի հաշիվը՝ «Դինամոյի» դեմ խաղում գրանցելով դուբլ ։ Ընդհանուր առաջնությունում Կայումովը անցկացրել է 26 խաղ և աչքի է ընկել յոթ գոլով։ Հաջորդ մրցաշրջանում նույնպես եղել է թիմի մեկնարկային կազմի խաղացող, և առաջին առաջնությունում կարողացել է աչքի ընկնել ութ անգամ։ Օգոստոսի վերջին «Թերեք» ակումբի երկրորդ թիմի դեմ արտագնա խաղում ստացել է մինիսկի և խաչաձև ջլի վնասվածք, ինչի պատճառով խաղադաշտ դուրս չի եկել մինչև առաջնության ավարտը, որտեղ նրա թիմակիցները դարձել են ոսկե մեդալակիր։
2011 թվականի հունիսնի Կայումովը առաջին անգամ ընդգրկվել է թիմի հայտացուցակում՝ մասնակցելու Պրեմիեր Լիգայի «Դինամո» ակումբի դեմ խաղին, սակայն խաղադաշտ դուրս չի եկել։ Հոկտեմբերի 23-ին կատարել է նորամուտը «Տոմ» ակումբի դեմ արտագնա խաղում՝ 62-րդ րոպեին փոխարինելով Դեմի դե Զեուվին և գրեթե քսան րոպե հետո խփել է Ռուսաստանի առաջնությունում իր առաջին գոլը։ Նրա հարվածից հետո գնդակը մտել է Ալեքսեյ Բոտվինևի դարպասի վերևի անկյունը ։
2011 թվականի նոյեմբերի 20-ին Ռուսաստանի առաջնության «Լոկոմոտիվ» ակումբի դեմ խաղի 31-րդ րոպեին դուրս է եկել փոխարինման, խաղադաշտ դուրս գալուց մի քանի րոպե ետո ստացել է վնասվածք, բայց անցկացրել է խաղը մինչև վերջ, նրա համար քանի որ փոխարինումներն չէին մնացել։ Հետագայում 19 տարեկան Կայումովը ստացել է ծնկի վնասվածք։ Դեկտեմբերի 12-ին նա վիրահատվել է Գերմանիայում։
2011 թվականի նոյեմբերի 30-ին կնքել է նոր, երկարատև պայմանագիր «Սպարտակ» ակումբի հետ։
Դեկտեմբերի 15-ին երիտասարդական թիմում ԲԿՄԱ ակումբի դարփասին խփած իր գնդակը համարվել է երիտասարդական թիմի լավագույ գոլը։
2014 թվականի սեպտեմբերի 5-ին մասնակցել է «Սպարտակ» ակումբի մարզադաշտի բացման խաղին։ Մուրատ Յակինի գլխավորությամբ «Սպարտակը» խաղացել է ոչ-ոքի (1:1) Սերբիայի «Ցրվենա Զվեզդա» ակումբի դեմ խաղում։ Այդ խաղում ֆուտբոլիստը ընդգրկված է եղել մեկնարկային կազմում ։
2016 թվականի հուլիսի 29-ին կնքել է մեկ տարվա պայմանագիր «Տամբով» ակումբի հետ ։ 2017 թվականի հունվարի 24-ին տեղափոխվել է «Ֆակել» ակումբ։ 2018 թվականի հունվարի 22-ին հեռացել է Վորոնեժի թիմից և փետրվարի 26-ին կնքել է պայմանագիր «Արմավիր» ակումբի հետ, իսկ 2019 թվականի հունվարին խզել է պայմանագիրը։
2019 թվականի փետրվարին պայմանագիր է կնքել Կուրսկի «Ավանգարդ» ակումբի հետ։
Հավաքականում
2011 թվականի նոյեմբերի սկզբին Կայումովը հրավիրվել է Ռուսաստանի երիտասարդական հավաքական՝ պատրաստվելու 2013 թվականի Եվրոպայի առաջնության որակավորման մրցաշարի Ալբանիայի հավաքականի դեմ խաղին ։ Նոյեմբերի 10-ին կայացել է Կայումովի նորամուտը հավաքականի կազմում, երբ գլխավոր մարզիչ Նիկոլայ Պիսարովը նրան դուրս է հանել խաղադաշտ խաղ 66-րդ րոպեին Անտոն Սոսինինի փոխարեն ։
2013 թվականի մայիսի 30-ին ընդգրկվել է Ռուսաստանի ուսանողական հավաքականի ընդլայնված հայտացուցակում՝ մասնակցելու Կազանում անցկցվող Համաշխարհային Ունիվերսիադային, բայց վերջնական հայտացուցակում արդեն չի ընդգրկվել ։
Ակումբային
Սպարտակ (Մոսկվա)
Սպարտակ-2 (Մոսկվա)
Ռուսաստանի հավաքական (մինչև 21)
Արտաքին հղումներ
Կատեգորիա:Ռուս ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Ամկար Պերմի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Մախաշի (Ցագերի շրջան)
Մախաշի (მახაში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում ։
Դիրք
Գտնվում է ծովի մակարդակից 560 մետր բարձրության վրա։ Շրջկենտրոն Ցագերից հեռու է 6 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 260 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Ցագերի շրջան
Կոստրիչենո
Կոստրիչենո (Костричено), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Ազնավուր (անձնանուն)
Ազնավուր, հայկական ծագմամբ արական անձնանուն։ Առաջացել է հայերեն ազն արմատից, որը նշանակում է երևելի մարդ, հսկա, դյուցազն։ Այս անունից է առաջացել վրացական Ազնավուրի ձևը ։
Ծանոթագրություններ
Կատեգորիա:Հայկական արական անձնանուններ
Արեֆինո (գյուղ, Պոչինկովսկի շրջան)
Արեֆինո (Арефино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 1998 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Էշկեդար
Էշկեդար, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Չիֆտլիկ գյուղաքաղաքից հյուսիս՝ փոքրիկ գետակի ափին։
XX դարի սկզբին ուներ 10 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Գրիգոր Գրիգորյան (գրող)
Գրիգոր Վլադիմիրի Գրիգորյան, գրող, արձակագիր։
Կենսագրություն
Գրիգոր Գրիգորյանը ծնվել է 1980 թվականի հունվարի 28-ին Երևանում։ 1996-1998 թվականներին սովորել է Օլիմպիական հերթափոխի պետական ուսումնարանում։ 1998 թվականին ընդունվել և 2002 թվականին ավարտել է Ֆիզիկական կուլտուրայի հայկական պետական ինստիտուտը։ 2006-2010 թվականներին սովորել է ԵՊՀ տնտեսագիտական ֆակուլտետում։ Մինչև 2010 թվականը եղել է պրոֆեսիոնալ ֆուտբոլիստ։ 2010 թվականից մինչ օրս աշխատում է բանկային ոլորտում` որպես ֆինանսիստ-վերլուծաբան։
Գրականությամբ զբաղվում է 2018 թվականից։ Պատմվածքները հրապարակվել են «Գարուն» և «Կայարան» ամսագրերում, «Գրողուցավ», «Երևանյան էսքիզ» գրական կայքերում։
Գրիգոր Գրիգորյանը չորս գրքի հեղինակ է։
Արտաքին հղումներ
Կատեգորիա:Ժամանակակից գրականություն Կատեգորիա:Հայ արձակագիրներ Կատեգորիա:Արձակագիրներ ըստ ազգության Կատեգորիա:Հայ գրողներ Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Սիսոևո-Ալեքսանդրովսկոյե (Սալսկի շրջան)
Սիսոևո-Ալեքսանդրովսկոյե (Сысоево-Александровское), գյուղ Ռուսաստանի Ռոստովի մարզի Սալսկի շրջանում։ Մտնում է Կրուչենո-Բալկովսկի գյուղական համայնքի կազմի մեջ։
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի գյուղեր Կատեգորիա:1834 թվականին հիմնադրված բնակավայրեր
Զալուժնոե (գյուղ, Ռոմանովսկի շրջան)
Զալուժնոե (Залужне), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1946 թվականին։
2001 թվականի տվյալներով Զալուժնոե գյուղում բնակվում էր 101 մարդ։ Բնակավայրը զբաղեցնում է 5,38 կմ² տարածք։ Բնակչության խտությունը կազմում էր 18,77 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1946 թվականին հիմնադրված բնակավայրեր
Վեչորկի (գյուղ, Պրիյատինի շրջան)
Վեչորկի (Вечірки), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Վեչորկի գյուղում բնակվում էր 370 մարդ։ Բնակավայրը զբաղեցնում է 2915 կմ² տարածք։ Բնակչության խտությունը կազմում էր 126,93 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Պրիյատինի շրջանի բնակավայրեր Կատեգորիա:Ուկրաինայի գյուղեր
Միլան ՖԱ-ի մարզիչների ցանկ
Միլան ֆուտբոլային ակումբի մարզիչների ամբողջական ցանկն է, ներառված են նաև մարզիչների պաշտոնակատարները։
Ամենահաջողակ մարզիչը Ներեո Ռոկկոն է, ում հետ ակումբը դարձել է հետևյալ մրցությունների հաղթող. երկու անգամ՝ Սերիա A, երեք անգամ՝ Իտալիայի գավաթ, երկուական անգամ՝ Եվրոպայի գավաթ և Գավաթակիրների գավաթ, մեկ անգամ՝ Միջմայրցամաքային գավաթ։
Մարզիչների ցանկ
Թարմացվել է 2015-ի հունիսի 20-ին։
Ոսկեգույն սյունակներում ներկայացված են այն մարզիչները, ովքեր Միլանի հետ հաղթել են նշված տիտղոսները։ Հաշվի են առնված միայն պաշտոնական խաղերը։
Արտաքին հղումներ
Կատեգորիա:Միլան ՖԱ Կատեգորիա:Ֆուտբոլ
Ֆորտալեզա դու Տաբոկան
Ֆորտալեզա դու Տաբոկան (Fortaleza do Tabocão), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 2887 մարդ՝ 2006 թվականի տվյալներով։ Գրավում է 621,558 կմ2 տարածք։ Բնակչության խտությունը՝ 4,6 մարդ/կմ²։
Քաղաքի տոնը նշվում է ապրիլի 4-ին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Վալլի (գյուղ, Ռաիկյուլա շրջան)
Վալլի (Valli), գյուղ Էստոնիայի Ռապլամաա նահանգի Ռաիկյուլա շրջանում։
2011 թվականի տվյալներով գյուղում բնակվում էր 51 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Ռաիկյուլա շրջանի բնակավայրեր Կատեգորիա:Էստոնիայի գյուղեր
Տալնիկի (Սալսկի շրջան)
Տալնիկի (Тальники), ավան Ռուսաստանի Ռոստովի մարզի Սալսկի շրջանում։ Մտնում է Մանիչսկի գյուղական համայնքի կազմի մեջ։
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի ավաններ
Կաղմխուտ
Գյուղի միջով անցել է Կաղմխուտ գետը։
Պատմություն
Զուտ հայաբնակ գյուղ էր։
Բնակչություն
XX դարի սկզբին ուներ 115 տուն՝ 749 հայ բնակիչ։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր։
Պատմամշակութային կառույցներ
Կաղմխուտն ուներ քարաշեն եկեղեցի, որը վերակառուցված էր 1894 թվականին։ Ըստ այլ աղբյուրների գյուղն ուներ 4 եկեղեցի։ Գյուղի մոտ, լեռան վրա, անտառի մեջ գտնվում էր Ս. Հովհաննես եկեղեցին, որը հնում մեհյան էր եղել։
Ճարտարապետություն
Տների մեծ մասը երկհարկանի էին
Ծանոթագրություններ
Կատեգորիա:Արևմտյան Հայաստանի գյուղեր
Պայքար հովտում
«Պայքար հովտում» (صراع في الوادي), 1954 թվականի ֆիլմ, ժանրը՝ դրամա, ռեժիսոր՝ Յուսեֆ Շահինի, արաբական հանրաճանաչ ֆիլմերի աստեղերի՝ Օմար Շարիֆի և Ֆատեն Համամայի մասնակցությամբ։ Կինոժապավենն ընդգրկված է խորհրդային կինովարձույթի առաջատարների ցուցակում՝ զբաղեցնելով 580-րդ հորիզոնականը։ ԽՍՀՄ-ում այն դիտել է 25,8 միլիոն մարդ ։
Սյուժե
Եգիպտացի աղքատների պայքարի մասին է գյուղի հարուստների դեմ, որոնք իրենց շահի համար ոչնչացրել էին աղքատների դաշտերում եղեգի բերքը։ Փաշան դժգոհ լինելով, որ իր մենեջերի որդին՝ Ահմեդը, Կահիրեում սովորել է գյուղատնտեսական քոլեջում, և այժմ ,օգտագործելով իր գիտելիքները, օգնում է գյուղի աղքատներին բարձրացնել իրենց դիրքերը. միտումնավոր բացում է ամբարտակը և հեղեղում դաշտերը։ Միևնույն ժամանակ, նա հրամայում է իր զարմիկ Ռիադ Բեյին սպանել բոլորի սիրելի և հարգված Շեյխին, ամեն ինչ կազմակերպելով այնպես, որ այս սպանության համար պատասխանատվությունը ստանձնի նրա մենեջերը։ Կառավարիչի որդի Ահմեդն ամեն ինչ անում է, որպեսզի ապացուցի իր հոր անմեղությունը, բայց նրա հետքերով գնում է շեյխի որդին, որպեսզի վրեժխնդիր լինի իր հոր մահվան համար։ Վերջնական մահացու գոտեմարտից հետո մահացող Փաշան բացահայտում է շմարտությունը։ Փաշայի դուստր Ամալն ու Ահմեդը, որոնք փոքր տարիքից սիրել են միմյանց, վերջապես կարող են ամուսնանալ։
Մրցանակներ
Կաննի կինոփառատոնի ժյուրիի հատուկ հիշատակումը եգիպտական ֆիլմերի ՝«Դժոխքի երկինքը» և «Հրեշը» մրցութային ծրագրին մասնակցելու համար։
Արտաքին հղումներ
Կատեգորիա:Արաբերեն ֆիլմեր
Երեք պարողներ
«Երեք պարողներ» (Les Trois Danseuses), Պաբլո Պիկասոյի նկարը, որը վրձնել է 1925 թվականին՝ սյուրռեալիզմի շրջանի սկզբում։ Նկարը գտնվում է Թեյթ բրիտանական պատկերասրահում։ Նկարի չափսերն են՝ 215,3 × 142,2 սմ ։
Նկարը համարվում է Պիկասոյի առաջին նկարը, որը ստեղծել է սյուրռեալիզմի շրջանում։ Նկարը նշանավորվում է պատկերավորման նոր ձևով, լի է զգացմունքայնությամբ և դրամատիզմով։
Բաց պատուհանի և կապույտ երկնքի ֆոնին պատկերված են բալետային կեցվածքով երեք կերպարներ։ Ձախից պատկերված է Ժերմեն Գարգալլոն՝ չարաբաստիկ մի կին, որի պատճառով Պիկասոյի մոտ ընկեր Կառլոս Կասագեմասը դիմել է ինքնասպանության։ Նա պատկերված է կտավի կենտրոնում։ Աջից մուգ ուրվագծով պատկերված է նկարիչ Ռամոն Պիշոյի կերպարը, որը դարձել է Ժերմենի ամուսինը՝ Կասագեմասի մահվանից մի քանի տարի հետո։ Այդ ժամանակ, երբ Պիկասոն նկարել է «երեք պարողներ»-ը, իմացել է Պիշոյի մահվան մասին։ Նկարչի համար դա դարձել է մեծ ցնցում և հիշեցրել նրան Կասագեմասի մահվան մասին։ Նկարչի երկու մոտ ընկերները, ովքեր ներգրավվել էին սիրային եռանկյունու մեջ, մահացած էին ։
Ակնհայտ է, որ Պիկասոն մինչև Մոնտե Կառլո մեկնելն է աշխատել նկարի վրա։ Փարիզ վերդառնալով նա ամբողջովին փոխել է իր ոճը։ Ռենտգենագրության միջոցով պարզ է դառնում, որ ներկի վերին շերտի տակ եղել է այլ գեղանկարչություն ։ Կերպարները պատкերված են ավելի դասական ձևով։ Կտավի ստորին մասը ավելի հետաքրքիր է։ Այդտեղ տեսանելի են երկու ոտք, որը պատկանում է ձախ մասի կերպարին, իսկ մյուսը՝ աջի։ Նրանք էապես տարբերվում են աբստրակտ ձևից՝ փոխարինելով նրանց։
1965 թվականին նկարը դարձել է Թեյթի բրիտանական պատկերասրահի մաս՝ պատկերասրահի ներկայացուցիչ Ռոլանդ Պենրոուզի և Պիկասոյի երկար համաձայնությունից (տևել է մոտ հինգ տարի) հետո։ Նկարի անվանման հարցում միշտ վեճ է առաջացել։ Պիկասոն նկարն անվանում էր «Պար» (La Danse), իսկ Ռոլանդը օգտագործում էր «Երեք պարողներ» (Les Trois Danseuses) անվանումը, որի հետ նկարիչը չէր համաձայնում։ Չնայած անհամաձայնությանը՝ Ռոլանդը շարունակում էր օգտագործել այդ անվանումը ։
Ծանոթագրություն
<references group="" responsive="1">
Արտաքին հղումներ
Կատեգորիա:Պաբլո Պիկասոյի նկարներ Կատեգորիա:1925 նկարներ Կատեգորիա:Թեյթ բրիտանական պատկերասրահի նկարներ Կատեգորիա:Սյուրռեալիզմ
Լիխտենշտայն (ամրոց Ավստրիայում)
Լիխտենշտայն ամրոց, միջնադարյան ամրոց ՝ Վիեննայից հարավ, Մարիա Էնցերսդորֆ քաղաքավանի մոտ։ Մտնում է Վիեննական անտառի տարածքի մեջ։ Ամրոցը հիմնադրվել է 12-րդ դարում։ Ենթադրվում է, որ 1135 թվականին կառուցել է ոմն Հյուգո ֆոն Լիխտենշտայնը, ով էլ դարձել է տոհմի հիմնադիրը։ Ամրոցն օսմանցիների կողմից ավերվել է երկու անգամ՝ 1529 և 1683 թվականներին։ Վերակառուցվել է 1884 թվականին։ Ամրոցի «Լիխտենշտայն» անունից (թարգմանաբար նշանակում է Լուսավոր քար) ծագել է Լիխտենշտայնների իշխանական տոհմի անվանումը, որ իշխում է նույնանուն պետությունում։ Ամրոցը նրանց պատկանել է 1140 թվականից մինչև 13-րդ դար և 1807 թվականից։ Լիխտենշտայնը մեկն էր ջերմային աղբյուրներով հարուստ երկրաբանական գոտու երկայնքով կառուցված այն ամրոցների, որոնք գտնվում են ներկայիս Ավստրիայի և Չեխիայի տարածքում։ Այն բաղկացած է քարե աշտարակից և Սուրբ Պանկրացիուսին նվիրված ժամատնից։
Հիշատակությունները պատմական աղբյուրներում
Լիխտենշտայն ամրոցի մասին առաջին գրավոր հիշատակությունը վերաբերում է 1330 թվականին, որտեղ այն կոչված է Լիխտենշտայնների տուն։ Հետագայում ամրոցի տարածքը պարբերաբար ընդլայնվում էր, և միաժամանակ փոխվում էին նրա տերերը։ Նրանցից էին Քեվենհյուլերները, ովքեր ավստրիական ազդեցիկ տոհմ էին և տիրապետում էին մեծ թվով ամրոցների, ինչպես օրինակ՝ Հոխոստերվիցին և Մաքսբուրգին։ Լիխտենշտայն ամրոցը հետագայում պատկանել է Հաբսբուրգներին, ապա նույնիսկ անցել Հունգարիայի թագավոր Մատթիաս Կորվինուսին, ով ունենալով գերակայություն և ռազմական հաջողություն, դիմագրավում էր օսմանյան թուրքերի հարձակումներին և պահպանում Հունգարիայի անկախությունը։ 1480 թվականին ամրոցը պաշարում են թուրքերը։ Ապա, 1529 թվականին, հերթական պաշարման ժամանակ, երբ թուրքերն արշավում էին Վիեննա, Լիխտենշտայն ամրոցն ավերվեց։ Այդ դեպքերից հետո, ինչպես երևում է, այն մնացել է ավերակ, քանզի մինչև 1678 թվականը նրա մասին չի հանդիպում ոչ մի հիշատակություն։ Դրանից հետո, կապված օսմանյան թուրքերի նոր հարձակման վտանգի հետ, ամրոցը վերականգնվում է։ Սակայն ընդամենը մի քանի տարի անց՝ 1683-ին թուրքասկան նոր արշավանքների ընթացքում այն կրկին վերածվում է փլատակների։ 1807 թվականին ամրոցի ավերակները գնում է Լիխտենշտայնի իշխան Յոհան I Յոզեֆը։ Վերջինս հայտնի էր նաև նրանով, որ ղեկավարում էր ավստրիական զորքերը Աուստերլիցի ճակատամարտի ժամանակ։
Ծանոթագրություններ
Կատեգորիա:Ավստրիայի ամրոցներ
Կարպիսակ (Բուգոտակի վտակ)
Կարպիսակ (Карпысак), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Բուգոտակ գետի ձախ ափին՝ 15 կմ հեռավորության վրա։ Գետի երկարությունը 17 կմ է։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Զբիգնև Ցիբուլսկի
Զբիգնև Ցիբուլսկի (Zbigniew Hubert Cybulski, ), թատրոնի և կնոյի լեհ դերասան, Լեհաստանի ազգային հերոս։ Եղել է իր սերնդակից լեհերի կուռքը։ 1996 թվականին անցկացված հարցումների արդյունքում ճանաչվել է բոլոր ժամանակների լեհ լավագույն դերասանը։ Դերակատարումներով (հիմնականում՝ գլխավոր հերոսների մարմնավորմամբ) հանդես է եկել իր ժամանակի լեհ նշանավոր կինոռեժիսորների՝ Անջեյ Վայդայի, Եժի Կավալերովիչի, Անջեյ Մունկի, Վոյցեխ Եժի Հասի, Թադեուշ Կոնվիցկու նկարահանած ֆիլմերում ։
Համառոտ տեղեկատվություն
Հետկոմունիստական Լեհաստանի առաջին նախագահ, զինվորական, պետական անվանի գործիչ Վոյցեխ Յարուզելսկու հեռավոր ազգականն էր (մայրական գծով) ։
1953 թվականին ավարտել է Կրակովի Պետական բարձրագույն թատերական դպրոցը։ Աշխատել է Գդանսկի, Վարշավայի թատրոններում։ Առաջին անգամ կինոյում հանդես է եկել 1954 թվականին։ Ճանաչվել է Ա․ Վայդայի «Մոխիր և ալմաստ» (1958) և Ե․ Կավալերովիչի «Գնացք» (խորհրդային էկրանում «Հանելուկային ուղևորը», 1959) ֆիլմերում։ Դերերից են՝ Ռիս («Քսան տարեկանների սերը»), Վիկտոր («Ինչպես լինել սիրելի», երկուսն էլ՝ 1962), կապիտան Զենտեկ («Հանցագործն ու աղջիկը», խորհրդային էկրանում՝ «Աղջիկը բանկից», 1963), Յանեկ («Հառա՜ջ», 1967)։
Զբիգնև Ցիբուլսկու մասին հավաքված կենսագրական նյութի հիման վրա Անջեյ Վայդան նկարահանել է «Ամեն ինչ՝ վաճառքի՛» գեղարվեստական կինոնկարը; Ստեղծվել են նաև Ցիբուսկու մասին պատմող փաստա-վավերագրական կինոնկարներ։
Արտաքին հղումներ
Կատեգորիա:Լեհ դերասաններ Կատեգորիա:20-րդ դարի դերասաններ Կատեգորիա:Լեհ սցենարիստներ Կատեգորիա:Կինոդերասաններ Կատեգորիա:Թատրոնի դերասաններ Կատեգորիա:Կրակովի համալսարանի շրջանավարտներ
Քայթարմա
Քայթարմա (qaytarma, къайтарма — «վերադարձ», գրվում է նաև Հայթարմա ), Ղրիմի թաթարական ժողովրդական պարի և ժողովրդական երաժշտության տեսակ, որ բնութագրվում է շրջանաձև շարժումով։ Ամենից հաճախ այն ներկայացվում է հարսանիքներին և տոներին ։
Նկարագրություն
Քայթարմա պարը խորհրդանշում է բնական ցիկլերը և հավերժական շարժումը ։ Պարի ժամանակ տղամարդ պարողը ձեռքերը տարածում է կողմերին և սեղմում բռունցքները՝ կատարելով կարճ, սադրիչ շարժումներ՝ փոքր ցատկերով։ Պարի ժամանակ տղամարդն ուղիղ կեցվածքով է պահպանում։ Նրա պարային զուգընկերը, սովորաբար կին, գործում է առանց հանկարծակի շարժումների։ Փոխարենը, նա կատարում է ոտքերի և ուսերի ճշգրիտ շարժումներ՝ ձեռքերով սահուն պտտվող շարժումներ կատարելով ։ Այլ ուսումնասիրությունների համաձայն, այդ թվում՝ Յայա Շերֆեդինովի կողմից, Քայթարմա պարում պետք է մասնակցեն միայն կանայք, կամ եթե տղամարդիկ են մասնակցում, նրանք պետք է դա անեն կանանցից առանձին ։
Բացի Ղրիմի թաթարներից, Քայթարմա պարում են նաև ղրիմցիները, Ղրիմի կարաիմները, ուրումները և ուկրաինացի հույները ։ Հետազոտող Սերգեյ Զայչենկոյի խոսքով՝ Քայթարմայի երաժշտությունը սովորաբար կատարվում է 9/8 կամ 7/8 ռիթմով, ինչը բնորոշ է թյուրքական երաժշտությանը, հետևաբար, հետազոտողը եզրակացրել է, որ այս պարը չի կարող վերագրվել հունական մշակույթին ։
Պատմություն
Քայթարմայի ճշգրիտ ծագումը մնում է անորոշ, բայց գերիշխող են երկու տեսություններ։ Առաջինը, որն առաջարկել է Անատոլի Բոգորոդը, ենթադրում է, որ այն գալիս է սուֆիական պտույտից ։ Ըստ Բ. ն. Կազաչենկոյի, Ն. Յու. Բակշիի, Ա. Լ. Աչկինաձեի «Կրիմչակների երաժշտական և բանաստեղծական ժառանգությունը» հոդվածում նշված վարկածի՝ պարի արմատները վերաբերում են Ղրիմում սեֆարդների հայտնվելուն՝ 1492 թվականին Պիրենեյան թերակղզուց նրանց վտարումից հետո։ Թերակղզում պարը որդեգրել են Ղրիմի գնչուները (ուրմաչել)։ Հոդվածի հեղինակները նշում են, որ առաջին անգամ Քայթարմա պարը հիշատակվում է 1793 թվականին ։
1925 թվականին Ղրիմ կատարած հնագիտական և ազգագրական արշավախմբի ընթացքում ղրիմաթաթարցի հետազոտողներ Ուսեին Բոդանինսկին, Օսման Աքչոքրաքլին և Ասան Ռեֆատովը արձանագրել են Քայթարմայի 25 տարբերակներ։ 1932-ին «Ղրիմի թաթարների երգեր» գրքում հավաքված նյութերի հիման վրա Ռեֆատովը եզրակացրել է, որ Քայթարման բացառապես Ղրիմի թաթարական պար է և բնորոշ չէ Կովկասի, Թուրքիայի կամ Իրանի ժողովուրդներին ։ Սերգեյ Զայչենկոյի 1995 թվականի «Ազովիայի հույների պարերը» աշխատությունը ցույց է տալիս տարածաշրջանի 22 բնակավայրերի ուսումնասիրություններ։ Այս արշավախմբի ընթացքում արձանագրվել են նաև պարի այլ տարբերակներ ։
Ժողովրդական մշակույթում
Քայթարմա պարի երաժշտության առաջին գրավոր ստեղծագործությունը ստեղծվել է Ալեքսանդր Սպենդիարյանի կողմից 1903 թվականին Բելոգորսկում (այն ժամանակ հայտնի էր որպես Կարասուբազար) գտնվելու ժամանակ՝ որպես նրա «Ղրիմի էսքիզներ» սիմֆոնիայի մաս ։ Սպենդիարյանին հաջողվել Է Ղրիմի ժողովուրդների երաժշտությանը ոչ բնորոշ 3/8 չափով մեղեդի ձայնագրել՝ 7/8 ռիթմի փոխարեն ։
1930-ական թվականներին Էննան Ալիմովը Քայթարմայի մասին կտավ է պատկերել՝ «Քայթարմա պարող աղջիկը» («Կայտառմա օնագյան կիզ») վերնագրով ։
«Հայթարմա» համույթն ստեղծվել է 1939 թվականին՝ որպես Յալթայի պետական ֆիլհարմոնիայի մաս։
Ղրիմի թաթար ռեժիսոր Ախթեմ Սեիտաբլաևը բազմիցս հիշատակել է «Քայթարմա» - ն, որն առավել ուշագրավ է իր 2013 թվականի «Հայթարմա» ֆիլմի վերնագրում և բացման դրվագում ։ 2017 թվականին նա պարել է պարուհի Ելենա Շոպտենկոյի հետ՝ «Պարեր աստղերի հետ» հաղորդման շրջանակներում ։
Ուկրաինացի երգչուհի Ջամալայի «1944» երգի տեսահոլովակում, որը 2016 թվականին դարձել է «Եվրատեսիլ» մրցույթի հաղթող, Մավիլե Յագյաևան կատարել է քայթարմա պարը Թիմ-թիմ - ի (Ղրիմի թաթարական մեկ այլ ժողովրդական պար) տարրերով ։
2015 թվականին «Ուկրփոստ» - ը (Укрпошта) թողարկել է Քայթարմայի պատկերով նամականիշ՝ Ղրիմի թաթարական նամականիշերի շարքի շրջանակներում ։
Ծանոթագրություններ
Կատեգորիա:Ժողովրդական պարեր Կատեգորիա:Պարեր Կատեգորիա:Ղրիմի թաթարներ
(2291) Կևո
(2291) Կևո (Kevo), աստերոիդ աստերոիդների հիմնական գոտում։ Հայտնաբերվել է 1941 թվականի մարտի 19-ին Լիյսի Օտերմայի կողմից Տուրկուում ։
Միջին հեռավորությունը Արեգակից կազմում է 3,042194 ա. մ., առավելագույնը մոտենում է 2,8443 ա. մ. հեռավորության վրա և հեռանում 3,24 ա. մ. ։ Արեգակի շուրջ մեկ ամբողջական պտույտ է կատարում 1938,11 երկրային օրվա ընթացքում, իր ուղեծրով շարժվելով միջինում 0,185748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,47° անկյուն։
Մախուրա
Մախուրա (მახურა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում ։
Դիրք
Գտնվում է ծովի մակարդակից 700 մետր բարձրության վրա։ Շրջկենտրոն Ցագերից հեռու է 21 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 47 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Ցագերի շրջան
Կոստրոմսկայա (ստանիցա)
Բնակչությունը 2010 թվականին գրանցված տվյալներով կազմում էր 1772 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1862 թվականին հիմնադրված բնակավայրեր Կատեգորիա:Կրասնոդարի երկրամասի Մոստովսկոյի շրջանի բնակավայրեր
Խլեբնի (Սալսկի շրջան)
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի ավաններ
Միջուկային էլեկտրոնիկա
Միջուկային էլեկտրոնիկա, էլեկտրոնիկայի արդի ճյուղ, որն ընդգրկում է փորձարարական ֆիզիկայի և ատոմային տեխնիկայի տարբեր բնագավառներում միջուկային պրոցեսների չափման, հսկման և ավտոմատ կառավարման համար էլեկտրոնային մեթոդների ու միջոցների մշակման և կիրառման հետ կապված հարցերի ամբողջությունը։